**POVABILO**

**Dragi člani!**

**Vabim vas, da se vi in vaši partnerji udeležite družinskega srečanja podružnice Posavje, ki bo v petek, 13. oktobra 2017 ob 16.30 v Gostišču Pečnik v Brestanici.**

**Najprej bomo imeli predavanje na temo osebnostna in duhovna rast.**

Predaval bo gospod Brane Jurečič, ki se ukvarja z osebnostno in duhovno rastjo že vrsto let. Na tem področju se je veliko izobraževal tako doma kot v tujini. Skozi znanje, ki ga je pridobil in s svojimi lastnimi izkušnjami je sedaj svojo poklicno pot usmeril samo na to področje. Opravlja osebna svetovanja in predavanja na to temo, njegova specializacija oziroma poslanstvo pa je kanalizacija astralnih duš.

Predavanje bo obsegalo naslednje sklope:

* odnosi in čustva (vpliv čustev na medsebojne odnose);
* jeza kot eno najmočnejših čustev;
* čustveni vampirji (prepoznavanje in obvladovanje);
* prevzemanje bremen drugih ljudi;
* kako prevzeti odgovornost za svoje življenje in sam sebi priznati resnico.

Predavanje bo zanimivo, zato vabljeni v čim večjem številu.

Po predavanju bomo imeli v gostišču večerjo in krajše druženje.

Stroške družinskih srečanj krije do zneska 15.00 EUR po udeležencu Društvo revmatikov Slovenije, zato ne bo dodatnih stroškov.

**Prosim vas, da se prijavite do ponedeljka, 9. oktobra 2017. Prijave bom zbirala v času rehabilitacije v Čatežu ali na mobi 041 759 752.**

Prisrčno vabljeni!

Vodja podružnice Posavje

Irena Fürst

****

Kerznar Anica

Attemsov trg 8

3342 Gornji Grad